Zhantas/Cleaned-Kyrgyz_Wikipedia huggingface dataset:
12 Маймыл

"12 Маймыл" - он эки маймыл деген ат менен да белгилүү. 1995-жылы Америкада тартылган нео-нуар илимий-фантастикалык тасма. Режиссеру Терри Гиллиам 1962-жылы тартылган Крис Маркердин "Учуу тилкеси" кыска метраждуу тасмасынан таасирленип тасма жараткан. Тартылгандар: Брүс Уиллис, Мэделин Стоу, ал эми экинчи пландагы оюнчулар: Брэд Питт, Кристофер Пламмер жана Дэвид Морс. "Universal Studios" "Учуу тилкеси" тасмасынын укугун толук метраждуу тасма тартуу үчүн алгандан кийин Дэвид жана Жанет Пиипл сценарий жазуу үчүн чакырылган.

Гиллиамдын жетекчилиги астында "Universal" тасмага $ 29,5 млн каражат бөлгөн. Тасма тартуу 1995-жылдын февралдан майга чейин созулган. Тасманын көпчүлүк бөлүгү сценарийде сүрөттөлгөндөй Филаделфия жана Балтимордо тартылган.

Тасма киносынчылардын мактоосуна татуу менен дүйнөлүк аренадан $168 млн киреше тапкан. Питт Оскардан "Эң мыкты экинчи пландагы актер" сыйлыгына көрсөтүлгөн жана аткарган ролу үчүн "Алтын глобус" сыйлыгын утуп алган. Тасма "Сатурн" сыйлыгынын ар кандай категориясына көрсөтүлгөн жана утуп алган.

 Сюжет 

 Тартылгандар 

 Шилтемелер 

Категория:АКШ тасмалары
Категория:1995-жыл
Шрек 2

"Шрек 2" - 2004-жылы компьютерде анимацияланган америкалык фантастикалык комедия. Продюсери DreamWorks Animation студиясы. Тасма 2001-жылы тартылган "Шрек" тасмасынын уландысы жана режиссерлору Эндрү Адамсон, Келли Эсбөри жана Конрад Вернон. Майк Майерс, Эдди Мөрфи жана Камерон Диас биринчи тасмадагы ролдорун кайталашкан жана Антонио Бандерас, Жули Эндрүс, Жон Клиз, Руперт Эверетт жана Женифер Саундерс кошулган.

Мурунку тасмасындай эле "Шрек 2" тасмасына да жылуу пикирлер айтылган. "Шрек 2" Америка тарыхында ачылышы үч күн бою эң көп киреше тапкан экинчи тасма жана бул статусту 2007-жылдын 18-майында ушул эле тасманын уландысы "Шрек 3" чыкканга чейин сактап турган. Тасма 2004-жылдын эң көп көрүлгөн тасмасы деп табылган.

Тасма DreamWorks Animation 2010-жылы "Оюнчук окуясы 3" чыгарганга чейин эң ийгиликтүү жана эң көп көрүлгөн тасмасы болуп эсептелген. "Шрек 2" бардык убактагы 9-эң көп көрүлгөн тасма деп табылган. Ошондой эле тасма бардык убактагы 7-эң көп билет алынган тасмасы болуп саналат. Тасманын саундтреги "Billboard 200" (Билборд 200) хит-парадында алдыңкы 10 саундтректин ичине кирген.

 Мазмуну 

 Каармандарда 

 Саундтреги 
 «Accidentally in Love» — Counting Crows (3:08)
 «Holding Out for a Hero» — Bonnie Tyler (3:38) (тасмада Женнифер Сондерстинаткаруусунда)
 «Changes» — Butterfly Boucher & David Bowie (3:22)
 «As Lovers Go» — Dashboard Confessional (3:29)
 «What I Want To Be» — Barney & Friends (1:15) (тасмада Донна Саммердин аткаруусунда)
 «I’m on My Way» — Rich Price (3:21)
 «I Need Some Sleep» — Eels (2:28)
 «Ever Fallen in Love» — Pete Yorn (2:32)
 «Little Drop of Poison» — Tom Waits (3:11)
 «You’re So True» — Joseph Arthur (3:55)
 «People Ain’t No Good» — Nick Cave and the Bad Seeds (5:39)
 «Fairy Godmother Song» — Jennifer Saunders (1:52)
 «Livin' la Vida Loca» — Antonio Banderas & Eddie Murphy (3:24)

 Шилтемелер 

Категория:Шрек
Категория:Тасмалардын сиквелдери
Категория:Компьютердик анимациялык тасмалар
Категория:Фэнтези жанрындагы АКШнын мультфильмдери
Категория:Ажыдаар жөнүндөгү мультфильмдер
Категория:Анимациялык тасмалар
Жон Уик: 2-бөлүк

"Жон Уик: 2-бөлүк" - 2017-жылы Чад Стахелски тарткан, сценарийин Дерек Колстад жазган америкалык неонуар уруш-триллер тасмасы. Жон Уик сериясынын кезектеги чыгарылышы башына көп суммадагы акча сайылган жалданма киши өлтүргүч Жон Уик жөнүндө уланат. Катышкан актерлор Киану Ривз, Коммон, Лауренс Фишборн, Риккардо Скамарчо, Руби Роуз, Жон Легуизамо жана Иэн Макшейн. Фишборн менен Ривз "Матрица" үчилтигинен кийин кайрадан алгачкы жолу тасмага чогуу тартылышы.

Тасманын негизги бөлүгү 2015-жылы 26-октябрда Нү-Йорк шаарында тартылган. Тасманын бетачары 2017-жылы 30-январда Лос-Анжелесте өткөн жана театрларда көргөсүтүлүүсү үчүн ушул эле жылдын 10-февралында жарыкка чыккан. Киносынчылардын элегинен жылуу маанай алуу менен өтүп, 40 млн долларлык бюджети менен аз эле убакыттын ичинде 161.9 млн доллар топтогон.

 Сюжет 

 Тартылгандар 

 Шилтемелер 

Категория:АКШ тасмалары
Категория:2017-жыл чыккан тасмалар‎
Аткарылгыс миссия: Арбак протоколу

"Аткарылгыс миссия: Арбак протоколу" - 2011-жылы Брэд Бөрд тарткан, Жош Аппелбаум жана Андре Немец жазган америкалык жоруктуу уруш тасмасы. Бул тасма "Миссия: Аткарылгыс" сериясынын 4-чыгарылышы. Тасма Брэд Бөрддүн алгачкы жандуу уруш тасмасы. Тасмага тартылгандар: кайра эле Аткарылгыс Миссия Күчтөрүнүн (АМК) агенти Итан Хантты ойногон Том Круз жана ошондой эле Жереми Реннер, Саймон Пегг, Пола Паттон. Тасманын продюсерлери Круз, Ж.Ж. Абрамс (3-чыгарылыштын режиссеру) жана Брайан Бөрк. 1-чыгарылыштан редактор Пол Хирш жана визуалдык таасир жетекчиси Жон Нолл бул тасманы жаратууда да өз салымдарын кошушкан жана сериянын ичинен кээ бир жерлерде IMAX камерасын колдонгон алгачкы чыгарылыш болуп эсептелет. Тасманы Түндүк Америкада 2011-жылы 16-декабрда "Paramount Pictures" жарыкка чыгарган жана ийгиликтүү сатылуу менен киносынчылардын алкышына татыган. "Арбак протоколу" сериянын ичинен жана Круз катышкан эң көп кирешелүү тасма деп табылган.

Тасманын музыкасын Майкл Жаккино жазган. 3-чыгарылыштын музыкасын да ушул композитор жазган жана Бөрд менен "Ынанылгыстар" жана "Рататуй" тасмаларында да биргелешип иштешкен. Башка чыгарылыштардагыдай эле тасманын музыкасы телесериалдагы Лало Шифриндин тематикасынан таасирленген. Жаккино "Лало укмуш жаз композитору. Ал чыгарган чыгармалардай эч ким чыгара албайт, бирок андан таасир алса болот" деп стилистикалык таасирди баса белгилеп кеткен. Саундтрек альбомду Варес Сарабанд 2012-жылы 10-январда чыгарган.

 Сюжет 

 Тартылгандар 

 Шилтемелер 

Категория:АКШ тасмалары
Категория:2011-жыл чыккан тасмалар‎
Аткарылгыс миссия: Шылуундар эли

"Миссия: Аткарылгыс - Шылуундар эли" - 2015-жылы Кристофер Маккуорри тарткан жана биргелешип жазган америкалык жоруктуу уруш тасмасы. Бул тасма "Миссия: Аткарылгыс" сериясынын 5-чыгарылышы. Тасмага тартылгандар: Том Круз, Саймон Пегг, Жереми Реннер, Ребекка Фергүсон, Виң Реймс, Шон Харрис. Ал эми Алек Болдуин, Круз, Пегг жана Реймс мурунку тасмадагы ролдорун кайрадан аткарышат. Тасманын продюсерлери Круз, Ж.Ж. Абрамс жана "Skydance Productions"тан Дэвид Эллисон. Тасмада Аткарылгыс Миссия Күчтөрүнүн (АМК) агенти Итан Хант (Круз) табышмактуу эл аралык террористтик "Синдикат" уюмунун бар экенин далилдөөгө аракет кылганы үчүн Борбордук Чалгындоо Агенттиги (БЧА) ага издөө салат.

Тасма тартуу 2014-жылы 21-августта Венада башталып, 2015-жылы 12-мартта бүткөн. Тасманы Түндүк Америкада 2015-жылы 31-июлда "Paramount Pictures" жарыкка чыгарган. Тасма жарыкка чыккан аптада АКШда $55.5 млн киреше тапкан жана Түндүк Америкада $195 млн, ал эми дүйнөлүк аренадан $682 киреше табуу менен сериянын эң көп кирешелүү 2-тасмасына айланган.
Тасманын уландысы "Миссия: Аткарылгыс 6" 2018-жылы 27-июлда Маккуорри жазып жана тартып сунуштамакчы.

 Сюжет 

 Тартылгандар 

 Шилтемелер 

Категория:АКШ тасмалары
Категория:2015-жыл чыккан тасмалар‎
Алдамчылык иллюзиясы

"Алдамчылык иллюзиясы" - 2013-жылы Луи Летерье тарткан, Боаз Якин жана Эдуард Рикорт жазган америкалык триллер тасмасы. Тасмага тартылгандар: Жесси Айзенберг, Марк Руффало, Вуди Харрелсон, Мелани Лорент, Айла Фишер, Дейв Франко, Майкл Кейн жана Морган Фримен. Тасмада ЧФБнун (Чалгындоо Федералдык Бюросу) агенти жана эл аралык полиция детективи элге өнөрүн тартуулоо учурунда банкты тоноп, тонолгон акчаны көрүүчүлөргө чачкан иллюзионисттер тобун колго түшүрүү окуясын баяндайт. 

Тасманы "Summit Entertainment" 2013-жылы 31-майда расмий түрдө АКШда жарыкка чыгаргандан мурун Нү-Йоркто 2013-жылы 21-майда бетачары өткөн. Тасма киносынчылардын ар тараптуу пикирлерине дуушар болгонуна карабастан $75 млн бюджети менен $351.7 млн киреше тапкан. Тасма 2014-жылы "People's Choice" сыйлыгынын "Тандалма триллер тасма" наамын алган. Ошондой эле "Empire" сыйлыгынын "Эң мыкты триллер" наамын, "Сатурн" сыйлыгынын "Эң мыкты триллер тасма" жана "Эң мыкты музыка" наамын уткан. Тасманын уландысы 2016-жылы 10-июнда жарыкка чыккан.

Тасманын расмий саундтрегин Брайан Тайлер жазган. Ал эми "Glassnote Records" 2013-жылы 28-майда санариптик көчүрмөгө жана сатыкка чыгарган.

 Сюжет 

 Тартылгандар 

 Шилтемелер 

Категория:АКШ тасмалары
Категория:2013-жыл
Акыркы император

"Акыркы император" (, ) - 1987-жылы тартылган британия-италиялык Кытайдын акыркы императору Пуйинин жашоосу тууралуу эпикалык автобиографиялык тасма. Сценарийин акыркы император Пуйинин өмүр баянына таянып Марк Пепло жана Бернардо Бертолуччи жазып чыккан. Продюсери Жереми Томас, режиссеру Бертолуччи, ал эми 1987-жылы жарыкка чыгарган "Columbia Pictures". Пуйинин жашоосу балачагынан такка отуруп, Коммунист партияга туткун болгонго чейин сүрөттөлгөн.

Тасмага тартылгандар: Жон Лоун (Пуйи), Жоан Чэн, Питер О'Тул, Жочэн Ин, Виктор Воң, Деннис Дун, Рүичи Сакамото, Мэгги Хан, Рик Яң, Вивиан Ву жана Чен Кайге. Тасма Кытай Эл Республикасы тарабынан тартууга берилген саамалык Батыш тасмасы болуп эсептелет. Тасма Оскардын "Эң мыкты тасма", "Эң мыкты режиссер" сыяктуу 9 сыйлыгын утуп алган.

 Сюжет 

 Тартылгандар 

 Сыйлыктар 
60-Оскарда тасма көрсөтүлгөн 9 наамдын баарын утуп алган:
 Эң мыкты тасма (Жереми Томас)
 Эң мыкты режиссер (Бернардо Бертолуччи)
 Эң мыкты коюлган сүрөт (Фердинандо Скарфиотти, Бруно Цезари жана Освалдо Десидери)
 Эң мыкты оператор (Витторо Стораро)
 Эң мыкты костюм дизайны (Жеймс Акесон)
 Эң мыкты монтаж (Габриела Кристиани)
 Эң мыкты музыка (Рюичи Сакамото, Дэвид Бөрн жана Коң Су)
 Эң мыкты үн (Билл Роу жана Иван Шэррок)
 Эң мыкты сценарий (Марк Пепло жана Бернардо Бертолуччи)
45-"Алтын глобус" сыйлыктары:
 Эң мыкты драмалык тасма
 Эң мыкты режиссер
 Эң мыкты музыка
 Эң мыкты сценарий
Башка сыйлыктар:
 Эң мыкты тасма (Дэвид Донателло)
 Эң мыкты режиссер (Дэвид Донателло)
 Эң мыкты сценарий (Дэвид Донателло)
 Эң мыкты режиссер (Настро д'Аргенто)
 АКШ режиссердор "Гильдия" сыйлыгы
 Шилтемелер 
Категория:1987-жыл
Категория:Италия тасмалары
Категория:Кытай тасмалары
Категория:Британ тасмалары
Катылуу кылыч

"Катылуу кылыч" (жапончо: 隠し剣鬼の爪 - Kakushi ken: Oni no tsume, , ) - 2004-жылы Өдзи Ямада тарткан 1860-жылдардагы окуяны баяндаган жапон тасмасы. Тасма Жапондун таптык түзүлүшүн жана бийлик алмашкан замандагы бир нече самурайдын тегерегинде өнүгөт. Тасма сценарийин Ямада Йошитака Асама менен бирге буга чейинки "Күүгүмдөгү самурай" аттуу тасмадагыдай эле Сүхэй Фудзисаванын кыска аңгемесине таянып жазган. Тасманын музыкасы Исао Томитанын түпнуска композициясынан алынган.

 Сүжет 

 Тартылгандар 

 Сыйлыктар 
16 номинацияда сыйлыкка көрсөтүлүп, төмөнкүлөрдө утушка ээ болгон:
• Жапон киноакадемиясынын сыйлыгынын "Көркөм коюудагы мыкты жетишкендик" категориясында(Мицуо Дегава жана Йошиноби Нишиока)
• "Hochi" сыйлыгынын "Эң мыкты актриса" наамы (Такако Мацу)
• "Mainichi Film Concours" сыйлыгынын "Экинчи пландагы эң мыкты актриса" наамы (Томоко Табата)

 Тартылгандар 
 Актер КаарманыМасатоси Нагасэ Мунэдзо КатагириМацу Такако КиеЁсиока Хидэтака Симада СамонЁкиёси Оцава Хадзама ЯитироТабата Томоко Сино Катагири (Мунэдзонун карындашы)Огата Кэн Министр ХориРэйко Такасима Хадзаманын аялыКуни Танака Канбэй Катагири (Мунэдзонун байкеси)Тиеко Байсё Катагири айым (Мунэдзо менен Синонун энеси)Мин Танака Сэнсэй ТодаНэндзи Кобаяси ОгатаХироси Канбе Наота (малай)Сатико Мицумото Исэя айымНана Саито Бун (Киенин карындашы)Такаси Сасано доктор

 Шилтемелер 

Категория:Жапония тасмалары
Категория:2004-жыл чыккан тасмалар
Күн империясы

"Күн империясы" - 1987-жылы Ж.Г.Балларддын семи-автобиографиялык романына негизделип тартылган америкалык эпикалык согуш тасмасы. Режиссеру Стивен Спилберг. Катышкандар: Жон Малкович, Миранда Ричардсон, Найжел Хейверс жана Кристиан Бейл. Тасма бардар британ үйбүлөсү менен Шанхайга жашаганы келип, ал жерден Экинчи Дүйнөлүк Согуш учурунда жапон туткунуна айланган Жеми "Жим" Грэхэм аттуу жаш бала тууралуу окуяны баяндайт.

Харолд Бекер жана Дэвид Лин Спилбергден мурун бул тасманы тартмак болгон. Бирок Спилберг согуш темасын мыкты билгендиктен жана Лин менен жеке тааныш болгондуктан, тасма тартуу ага берилген. Ал тасманы бейкүнөө элдердин кырылышы боюнча эң таасирдүү эмгек деп эсептейт. Тасма жылуу пикирге ээ болгону менен башында АКШда болгону $22,238,696 таап, көп кирешеге ээ болгон эмес. Бирок кийинчерээк тасмага кеткен бюджетин эки эселеп кайтарган.

 Сюжет 

 Тартылгандар 

 Шилтемелер 

Категория:АКШ тасмалары
Категория:1987-жыл
Кайтыш болгондор

"Кайтыш болгондор" (жапончо: おくりびと - Okuribito, , ) - 2008-жылы Йодзиро Такита тарткан жапон драмасы. Тасмага тартылгандар: Масахиро Мотоки, Рйоко Хиросуэ жана Цутому Ямадзаки. Шинмон Аокинин "Табытчы адам" аттуу мемуарына жарым-жартылай негизделген тасма, виолончелде ойногон жаш жигит карьерасын түптөй албай, туулуп-өскөн шаарчасына кайтып келип, жаназа кызматын өткөрүүчү уюмда сөөк жуугуч болуп иштеп калганын баяндайт. Ал өлүктөр менен иштегени үчүн айланасындагы адамдардын, алтургай аялынын жийиркенүүсүнө туш болот. Акырында ал талыкпастан кылган эмгеги үчүн урмат-сыйга татыйт.

Тасманын идеясы Мотокиге Индияда Ганганы бойлой болуп өткөн жаназа аземинен таасирленип, андан соң "Табытчы адам" аңгемесин окуп чыкканда келген. Ал окуяны тасмага ылайыктаган соң, тасманын соңу 10 жылдан кийин тартылып бүткөн. Жапонияда өлгөн адамдарга тиешелүү жумушчулардан жийиркенүү адаты болгондуктан, тасма таратуучулар тасманы 2008-жылы Монреал дүйнөлүк фильм фестивалынан баш байгесин утуп алган соң гана таратууга киришишкен. Кийинки айда Жапонияда көрсөтүлгөн тасма Оскардын "Эң мыкты тасма" сыйлыгына көрсөтүлүү менен эң көп киреше алып келген тасмага айланган. 2009-жылы Оскардын "Эң мыкты чет тилдеги тасма" сыйлыгын алганда тасманын кирешеси мурункудан да өскөн.

 Сюжет 

 Тартылгандар 

 Сыйлыктары 
 2008 — көрүүчүлөрдүн жактыруусу Эл аралык Гавай кинофестивалы (Йодзиро Такита)
 2008 — Grand Prix des Amériques [[Монреал кинофестивалы (Йодзиро Такита)
 2009 — "Оскар" сыйлыгы - "чет тилдеги мыкты тасма" сыйлыгы 
 2009 — Asian Film Awards сыйлыгы, мыкты актер(Масахиро Мотоки)
 2009 — Жапон киноакадемиясынын 10 сыйлыгы: мыкты тасма, мыкты режиссер (Йодзиро Такита), мыкты сценарий (Кундо Кояма), мыкты актер (Масахиро Мотоки), экинчи пландагы мыкты актер (Цутому Ямадзаки), экинчи пландагы мыкты актриса (Кимико Ё), мыкты оператордук иш (Такэси Хамада), мыкты монтаж (Акимаса Кавасима), мыкты жарык берүү (Хитоси Такая), мыкты үн(Сатоси Одзаки, Осаму Онодэра)
 2009 — эки «Майнити» сыйлыгы: мыкты тасма, мыкты үн(Сатоси Одзаки)
 2009 — «Кинэма Дзүмпо» журналынын сыйлыгы: 2008-ж. мыкты тасмасы
 2009 — Палм-Спрингс кинофестивалынын көрүүчүлөрдүн баалоосуу: "Мыкты баяндуу тасма"(Йодзиро Такита)
 2009 — "Алтын корооз" сыйлыгы: мыкты тасма, мыкты режиссер жана мыкты актер (Масахиро Мотоки)
 2010 — Hong Kong Film Awards сыйлыгы: Азиянын мыкты тасмасы

 Шилтемелер 

Категория:Жапония тасмалары
Категория:2008-жыл
Сыймыктуу атуулдар

"Сыймыктуу атуулдар" - 2000-жылы Роберт Де Ниро жана Күба Гудиң кич. тартылган драма. Режиссеру Жорж Тиллман кич. Тасма АКШ деңиз армиясында алгачкы африкалык-америкалык сууга чумкуучу офицер Карл Браширдин окуясына негизделген.

Тасмада АКШ деңиз армиясынын 1915-1985-жылдары колдонулган классикалык "Mark V" аспаптары колдонулган. Бул аспаптарды саналуу эле тасмада көрүүгө болот. Тасмадагы аспаптар "DESCO" жана дагы үч дизайнер тарабынан даярдалган. Тасмада оюнчуларга көркөмдүүлүк берген айнек көздүү же жарык берүүчү коммерциялык шлемдер колдонулган. Сууга чумкуучулар салмагы 91 килограмм аспаптарды тагынышкан.

 Сюжет 

 Тартылгандар 

 Шилтемелер 

Категория:АКШ тасмалары
Категория:2000-жыл
Инсайдер (тасма)

"Инсайдер" - 1999-жылы Майкл Манн тарткан америкалык өмүр-баян драмасы. Сценарийин Эрик Рот жана Манн Марие Бреннердин "Vanity Fair" журналына "Көп нерсе билген адам" аталыштагы макаласына таянып жазган. Тасмага тартылгандар: Ал Пачино, Рассел Кроу, Кристофер Пламмер, Брүс Макгилл, Дайан Венора жана Майкл Гэмбон.

Тасма тамеки индустриясында иштеген маалымат ташыган Жеффри Уайганд жана CBS продюсери Лоуэлл Бергман Уайганддын мурунку жумуш ээсинен күбө катары кантип коргогону жана күрөшкөнү тууралуу болгон окуянын көркөмдөтүлгөн варианты болуп эсептелет.

Тасма ийгиликтүү сатылбаса да киносынчылар тарабынан Кроунун Уайганддын ролун аткаруу чеберчилиги жана Манндын тартуу чеберчилиги алкоого татыган. Тасма "Эң мыкты тасма" жана "Эң мыкты актер" сыяктуу Оскардын 7 наамына көрсөтүлгөн.

 Сюжет 

 Тартылгандар 

 Шилтемелер 

Категория:АКШ тасмалары‎‎
Категория:1999-жыл
Жети өмүр

"Жети өмүр" - 2008-жылы Габриеле Муччино тарткан америкалык драма. Тасмада баш каармандын ролунда Уилл Смит катышат да, ал жети адамдын өмүрүн өзгөртөт. Андан сырткары тасмага Розарио Доусон, Вуди Харрелсон, Барри Пеппер да катышат. Тасма 2008-жылдын 19-декабрынан тартып АКШнын театрларында жана Канадада "Columbia Pictures" көргөзүп баштаган. Терс сын-пикирлер айтылганына карабастан тасма дүйнөлүк театр кассаларынан $168,168,201 каражат топтогон.

 Сюжет 

 Тартылгандар 

 Шилтемелер 

Категория:АКШ тасмалары
Категория:2008-жыл чыккан тасмалар
Каар (тасма)

"Каар" - тасмасын 2014-жылы Дэвид Эйер жазган жана тарткан. Катышкандар: Брэд Питт, Шайа Лабаф, Логан Лерман, Майкл Пеня, Жон Бернтал жана Жейсон Айзекс. Тасмада Экинчи дүйнөлүк согуштун акыркы күндөрүндө фашисттик Германиядагы америкалык танка командасын сүрөттөйт. Айер өз үйбүлөсүндөгү согушка катышкан ардагерлерден, Белтон Купердин "Өлүм капканы" аттуу китебин жана Экинчи дүйнөлүк согуштагы Американын танка күчтөрү жөнүндөгү китептерди окугандан, андан сырткары Европанын танк командасынын кырсыкка чалынгандардын рейтинги жогору болушунан таасирленген. Айер башка Экинчи дүйнөлүк согуш жөнүндөгү драмаларга караганда чындыкты бийигирээк деңгээлде ачууну максат кылган.

Тасма тартуу 2013-жылдын сентябрь айынын башында Хертфортширде башталып, 2013-жылы 30-сентябрда Оксфордширде тартылган сүрөттөр менен коштолгон. Тасма тартуу бир эле жерде эмес Оксфорд шаары сыяктуу ар кандай жерде тартылып, бир жарым айга созулган жана 13-ноябрда бүткөн. "Каар" 2014-жылдын 17-октябрында жарык көргөн.

 Сюжет 

 Тартылгандар 

 Шилтемелер 

Категория:АКШ тасмалары
Категория:Британ тасмалары
Категория:2014-жыл чыккан тасмалар
Троя (тасма)

"Троя" - 2004-жылы Дэвид Бениофф жазган, Волфган Питерсен тарткан эпикалык согуш тасмасы. Тасмага Брэд Питт, Эрик Бана, Орландо Блум ж.б. тартылышкан. Тасма Гомердин "Илиадасын" негиз кылып алганы менен он жылдап созулган Троя согушун - Ахиллес менен Агамемнон экөөнүн ортосунда бүтпөгөн урушту эки жумадан ашпаган убакытка батырган. Ахиллес Мирмидондордун грек армиясы менен кошо Гектордун Троя аскерлеринин коргооосунда турган тарыхый Троя шаарына кол салат. Илиаданын аягы Гектордун өлүмү менен бүткөндүктөн, тасманын аягы "Илиаданы" негиз кылып албастан Вергилиянын "Энеидасына" таянат. 

"Троя" АКШдан сырткары аймактарда киреше бөлүгүнүн 73 пайыздан ашыгын тапкан. Тасма 497 млн доллар киреше алып келүү менен эң көп сатылган жана дайыма хит болуп турган тасмалардын 60-орунунан түшпөй турган. "Троя" 2004-жылдын 8-орундагы эң көлөмдүү тасмасы деп табылган.

 Сюжет 

 Тартылгандар 

 Шилтемелер 

Категория:Британ тасмалары
Категория:Мальта тасмалары
Категория:2004-жыл чыккан тасмалар
Жо Блэкке кездешүү

"Жо Блэкке кездешүү" - 1998-жылы "Universal Studios" өндүргөн, Мартин Брест тарткан америкалык мистикалык драма. Тасмага Брэд Питт, Клэр Форлани, Энтони Хопкинс катышат. 1934-жылы тартылган "Өлүм өргүүгө чыкты" аттуу тасмасына негизделет. Хопкинс менен Питт 1994-жылдагы чогуу тартылган "Күз уламыштары" тасмасынан кийин экинчи ирет чогуу тартылышы.

 Сюжет 
Миллиардер Билл Пэрриш өзүнүн компаниясына дагы бир ири медиа гигантын кошууну пландайт жана өзүнүн 65 жылдык мааракесин да белгилөөнүн астында болот. Мааракени анын эң улуу кызы Эллисон уюштура баштайт. Билл көңүл бурбай койгонуна болбостон табышмактуу үн уга баштайт. Эң кичүү кызы Сузан башкаруу комитетинин мүчөсү Дрү менен мамиледе. 

Сүзан кофейнядан келишкен жаш жигитке жолугуп калат. Ал жигитти дароо жактырып калат, бирок атын сураганга да үлгүрбөйт. Экөө жолуккандан саам өтпөй жигитти машина сүзүп кетет. Ажал Биллдин үйүнө жаш жигиттин денеси менен келет. Ажал Биллге жердеги жол көрсөткүч болуп берсе анын жанын албай турганын айтат. Ажалды Билл үй-бүлөсүнө "Жо Блэк" деп тааныштырат. Сузан ажалды кофейнядан жолуктурган жаш жигит деп ойлоп, көргөнүнө абдан кубанат жана сүйүп калат. 

Жо өз сезимин четке коюп, Сузан өз өмүрүн жашоосу керек экенин түшүнөт. Ошондой эле Биллге өз компаниясындагы жетекчиликти кайтарып берет.

 Тартылгандар 
 Брэд Питт - Жо Блэк/Кофейнядагы жаш жигит
 Энтони Хопкинс - Билл Пэрриш
 Клэр Форлани - Сюзан Пэрриш
 Жейк Уэбер - Дрү
 Марсиа Гэй Харден - Эллисон Пэрриш
 Жеффри Тэмбор - Эллисондун күйөөсү Квинс
 Луис Келли - Миллер, жамайкалык аял 
 Дэвид С.Хоуард - Эдди Слоун
 Жун Скуибб - Хелен
 Стифен Эдли Гургис - оорукананын кабылдамачысы

 Сыйлыктары 

 Шилтемелер 

Категория:АКШ тасмалары
Категория:1998-жыл
Ла-Ла Ленд

«Ла-Ла Ленд» — мюзикл жанрында тартылган тасма. Режиссёру жана сценарийин жазган Дэмьен Шазелл, башкы ролдордо Райан Гослинг (Себастьян) жана Эмма Стоун (Миа). Тасманын мазмуну Лос-Анжелестеги эки жаштын - жаңыдан талпынып жаткан актриса жана музыканттын сүйүүсүн баяндайт. 

Шазелл тасманын сценарийин 2010-жылы жазып бүтүргөн, бирок ал кезде бир да студия мюзиклге каражатын бөлгүсү келген эмес, себеби режиссер фильмдин сюжетине өзгөртүүлөрдү киргизүүдөн баш тартып, каршылыгын билдирген. Бирок Шазелл "Оопайлык" фильминен кийин ийгиликке жетеи жана Summit Entertainment киностудиясы картинаны каржылоого макул болот. «Ла-Ла Ленддин» бет ачары 2016-жылдын 31-август күнү 73чү Венеция кинофестивалында болгон, ал эми ошол эле жылдын декабрь айында америкалык прокатка чыккан. Бюджети 30 миллион доллар болсо дагы, дүйнөлүк прокаттан 443 миллион доллар чогулта алган. 

"Ла Ла Ленд" тасмасы кино-сынчылардын сынына толуп, 2016-жылдын мыкты тасмаларынын бири деп таанылган. Сынчылар Шазелдин сценарийине жана режиссёрлук ишине, Гослинг жана Стоундун оюнуна, жана Жастин Гурвиц жазган фильмдин обонуна жогорку баа беришкен. Бул тасма 74-чү "Алтын глобус" сынагында бардык 7 номинацияда жеңишке жетип, 70-чи Британия Киноакадемиясынын (BAFTA) сынагында 11 номинациядан бешөөсүндө биринчиликке ээ болгон. Ошондой эле, бул тасма 89-чу "Оскар" сыйлыгын тапшыруу аземинде 14 номинацияга катышып, номинациялар саны боюнча рекордго жетишкен, аны "All About Eve" жана "Титаник" тасмалары менен бөлүшкөн. Бул сынакта аталган тасма "Мыкты режиссура", "Мыкты актриса", "Мыкты операторлук иш", "Мыкты тасма обону", "Мыкты тасма ыры" (City of Stars) жана "Мыкты коюучу-сүрөтчүнүн иши" багыттарында жеңишке жеткен.

Сюжети

Тартылгандар

Шилтемелер

Категория:АКШ тасмалары
Акира

"Акира" - 1988-жылы Кацухиро Отомо тарткан жапон илимий-фантастикалык анимация. Продюсерлери Рөхэи Судзуки жана Сүндзо Като, ал эми Отомонун ушундай эле аталыштагы мангасына негиздеп сценарийин жазган Отомо жана Идзо Хасимото.

Тасма 2019-жылдагы киберпанкка негизделген көзгө суук көрүнгөн Токиодо жашаган Тецуо Шима жана анын лидери Шотаро Канеда аттуу өспүрүм байкер балдар жөнүндөгү окуяны баяндайт. Тецуо паранормалдуу күчкө ээ болгондуктан Кейдин каршылашы Канеда, Жапон куралдуу күчтөрүнүн полковниги Шикишима жана алдын ала көрө, сезе билген үч адам Тецуонун камакта отурган паранормалдуу күчкө ээ Акираны бошотушуна бөгөт коюуга аракет кылышат. Тасманын каармандары мангадан алынган менен окуя тасмада бир топ өзгөртүлүп жана кыскартылып берилген.

Тасма жапон анимациясынын жаңы нукка бурулуш чекити болду деп эсептелет. Тасма көптөгөн киносынчылар тарабынан бардык убактагы эң мыкты анимациялык тасманын бири деп кабыл алынган.

 Сюжет 

 Тартылгандар 

 Шилтемелер 

Категория:Жапония тасмалары
Категория:Анимациялык тасмалар
Категория:1988-жыл